LXI.  Ecclesiae S. Mariae Lausannensis protectionem suscipit, canonicorumque possessiones confirmat.   (Velletri, Jun. 26.) [  Mém. et doc. de la Société de la Suisse Rom.,  t. VII, p. 27.]
Author: Lucius III

LUCIUS episcopus, servus servorum Dei, dilectis filiis ARDUCIO praeposito et canonicis Lausannensis ecclesiae, eorumque successoribus canonice substituendis in perpetuum.

Effectum justa postulantibus indulgere et vigor aequitatis et ordo coegit rationis, praesertim quando petentium voluntatem et pietas adjuvat et veritas non relinquit. Eapropter, dilecti in Domino filii, vestris justis postulationibus clementer annuimus et ecclesiam B. Mariae in quo divino mancipati estis obsequio sub beati Petri et nostra protectione suscipimus, et praesentis scripti privilegio communimus, statuentes ut quascunque possessiones . . . . . in quibus . . . . . exprimenda vocabulis: beneficium quod in majori altari et in altari Sanctae Crucis habetis; ecclesiam S. Protasii; ecclesiam de Domno Martino, ecclesiam de Essertines, ecclesiam de Bota, ecclesiam de Alba Aqua cum omni jure, et pertinentiis suis et antiqua libertate, ecclesiam S. Mariae, ecclesiam S. Petri, ecclesiam S. Laurentii cum appendiciis suis, ecclesiam S. Stephani, ecclesiam de Tolochina, ecclesiam de Juleus cum appendiciis suis, ecclesiam de Sugnens, ecclesiam de Baises, ecclesiam de Orba cum appendiciis suis, ecclesiam de Evonant, ecclesiam de Dalens, ecclesiam de Muratel, ecclesiam de Pentola, ecclesiam de Chavornay cum appendiciis suis, ecclesiam de Corrovald, ecclesiam de Crisie, ecclesiam de Dessilus, ecclesiam de Villaricomite, ecclesiam de Viveyo, ecclesiam de Bollo, ecclesiam de Granges cum appendiciis suis, ecclesiam de Danesse, ecclesiam de Utfinis, ecclesiam de Crans, ecclesiam de Nivillins, villam de Crans, villam de S. Protasio, villam de Tolochina, villam de Dellens, villam de Spanengis, villam de Domno Martino, villam de Bomanel, villam de Bota in Ogo, villam de Alba Aqua, villam de Essertines, villam de Warrens; et quod habetis apud Crissie, et quod habetis apud Viviacum et decimas quas accipitis in terris episcopi; et quod habetis apud Pulliacum, et quod habetis in Burgo et quod habetis in villa Lausannensi; et eleemosynam quam vobis fecit Petrus de Scandens, et donationem Cononis de Grandson et uxoris suae Algui, quam vobis de jure suo fecisse dicuntur et donationem quam fecit ecclesiae vestrae venerabilis frater noster Rogerius, episcopus vester pro Petro de Escandens, in recompensationem Majoriae de eo quod idem episcopus apud Bellomontem habebat; item amicabilem compositionem de ecclesia Sancti Marii de decima de speses et de candelis . . . . . et de procuratione secundae feriae paschalis, vobis et vestris successoribus exhibendis a bonae memoriae Petro, quondam Papiensi episcopo, apostolicae sedis legato, sine pravitate facto. Praeterea antiquas et rationabiles consuetudines, vobis et ecclesiae vestrae hactenus conservatas, auctoritate apostolica vobis nihilominus confirmamus: libertatem etiam quam ecclesia vestra in villis et hominibus usque ad haec tempora rationabiliter habuit, illibatam permanere sancimus, distinctius inhibentes ut nullus in eos, vel capellanos vel clericos vestros, novas et indebitas exactiones exercere praesumat. Decernimus ergo, etc. Datum Velletri.